Oq uy ma’muriyati saytida xodimlar ish haqlari e’lon qilinadigan bo‘lim ochildi. Ayni vaqtda sahifa «yangilanish bosqichida» ekanini ko‘rish mumkin. «Bu sahifa yangilanayapti. Bu yerda Oq uy xodimlarining ish haqlariga oid axborotlar, Donald Tramp ma’muriyatidan ma’lumotlar kelishi bilan joylashtiriladi», — deyiladi sahifaga joylashtirilgan e’londa. Shu bilan birga, Oq uy saytidan jinsiy qarashi o‘zgarganlarning jamiyatlariga doir bo‘lim olib tashlangan. Bundan tashqari, iqlim o‘zgarishiga doir sahifa ham yo‘qolgan.